
Pähklimäe tn 3c maaüksuse munitsipaalomandisse
taotlemine ja sihtotstarbe määramine 

1. ASJAOLUD JA MENETLUSE KÄIK
Narva Linnavolikogu 25.11.2010.a otsusega nr 181 on kehtestatud Pähklimäe 3, 3a ja Pähklimäe 5 maa-ala detailplaneering, mille alusel moodustatud maaüksus pindalaga 6 143 m2 ja sihtotstarbega sotsiaalmaa  –  ühiskondlike ehitiste maa. Moodustatud krunt kavandatakse liita  olemasoleva Pähklimäe tn 3 kinnistuga uue Pähklimäe Gümnaasiumi kompleksi ehitamiseks. 

Linnavalitsuse 06.04.2011a korraldusega nr 335-k maaüksusele määratud aadress Pähklimäe tn 3c.
Pähklimäe Gümnaasiumi hoone projekteerimine ja renoveerimine on planeeritud Narva Linnavolikogu 26.09.2007 määrusega nr 36 vastu võetud Narva linna arengukavas aastaseks 2008 – 2015 ( Strateegiline eesmärk 4.1; Tegevussuund 4.1.2). 
Vastavalt Vabariigi Valitsuse 23.10.2008 määruse nr 155 „Katastriüksuse sihtotstarvete liigid ja nende määramise kord” § 4 punktile 3 kohalik omavalitsus võtab vastu katastriüksuse sihtotstarbe määramise otsuse.

Vabariigi Valitsuse 02.06.2006.a määruse „Maa munitsipaalomandisse andmise kord“ § 6 lõige 1 kohaselt kohaliku omavalitsuse volikogu vastava otsuse alusel koostatud maa munitsipaalomandisse andmise taotluse esitab linnavalitsus maa munitsipaalomandisse andmise otsustajale.

2. ÕIGUSLIKUD ALUSED

2.1 Kohaliku omavalitsuse korralduse seaduse § 6 lõike 2 kohaselt omavalitsusüksuse ülesandeks on 

      korraldada antud vallas või linnas koolieelsete lasteasutuste, põhikoolide, gümnaasiumide, huvikoolide,

      raamatukogude, rahvamajade, muuseumide, spordibaaside, turva- ja hooldekodude, tervishoiuasutuste

      ning teiste kohalike asutuste ülalpidamist, juhul kui need on omavalitsusüksuse omanduses.     
2.2 Kohaliku omavalitsuse korralduse seaduse § 22 lõike 1 punkti 37  kohaselt kuuluvad volikogu 

       ainupädevusse muud seadusega antud küsimused.
2.3 Maareformi seaduse § 25 lõige 1 sätestab, et munitsipaalomandisse antakse tasuta Maareformi seaduse
      paragrahvis 28 nimetatud maa. 

2.4 Maareformi seaduse § 28 lõike 1 punkti 4 kohaselt antakse linna omandisse sotsiaalmaa.

2.5 Juhindudes Maakatastriseaduse § 18 lõikest 6, Vabariigi Valitsuse 02.06.2006.a määrusest nr 133 

      “Maa munitsipaalomandisse andmise kord”, Vabariigi Valitsuse 23.10.2008 määrusest nr 155 

      „Katastriüksuse sihtotstarvete liigid ja nende määramise kord” ning Narva Linnavolikogu 

     25.11.2010.a otsusega nr 181 kehtestatud Pähklimäe 3, 3a ja Pähklimäe 5 maa-ala detailplaneeringust

3. OTSUS

3.1 Taotleda Narva linna munitsipaalomandisse Pähklimäe tn 3c maaüksus (lisa1), ligikaudse 

       pindalaga 6 143 m2.

3.2 Määrata Pähklimäe tn 3c maaüksusele katastriüksuse sihtotstarbeks sotsiaalmaa – ühiskondlike ehitiste  

      maa (016;Üh).

4. Rakendussätted

4.1 Linnavalitsusel esitada maavanemale Pähklimäe tn 3c maaüksuse munitsipaliseerimiseks taotlus koos 
      kõigi vajalike lisamaterjalidega.

4.2 Maavanema jaatava vastuse korral moodustada linnavalitsusel Pähklimäe tn 3c katastriüksus, kinnitada 
      piirid ja esitada katastritoimik registreerimiseks Maa-ameti Ida-Viru katastribüroosse.

4.3 Otsus jõustub teatavakstegemisest.

4.4 Otsust on võimalik vaidlustada Tartu Halduskohtu Jõhvi kohtumajas 30 päeva jooksul alates  

      jõustumisest.

